Akademie veroordeel geweld: Afrikaans lyk na die slaansak | Maroela Media
Deur Dr. Dioné Prinsloo
Die Suid-Afrikaanse Akademie vir Wetenskap en Kuns is ernstig besorg oor die huidige vlaag van redelose geweld op kampusse en die skadelike uitwerking daarvan op gehalte-onderrig en navorsing in die nasionale tersiêre opvoedingsektor.
Geen Suid-Afrikaner, van watter kultuur, godsdienstige of politieke oortuiging ook al, ook die oproeriges, het belang by die aftakeling van ons universiteite nie. Sinnelose eise wat volgens berigte deur groepe ten koste van Afrikaans as onderrig- en administratiewe taal gestel word, is klaarblyklik polities geïnspireer en alle aanduidings is daar dat rassisme (teen wit mense) 'n onderliggende faktor in die konflik is.
Dit getuig ook van totale onkunde oor Afrikaans as taal wat deur 'n meerderheid Suid-Afrikaners wat nie wit is nie, gebesig word. Byna 7 miljoen Suid-Afrikaners is moedertaalsprekers van Afrikaans en miljoene Suid-Afrikaners gebruik Afrikaans in die werkplek as tweede of derde taal. Dit lyk of Afrikaans gebruik word as slaansak om ander doelwitte te bereik.
Die regering van die dag, by name die minister van hoër onderwys, moet in hierdie geval sy magte gebruik en 'n sterk standpunt inneem en nie toelaat dat universiteitskampusse letterlik slagvelde vir ideologieë word nie.
Die SA Akademie besef dat besture van universiteite, by name die rektore, onder geweldige druk verkeer en nie in werklikheid toegerus is om bogenoemde konfliksituasies te hanteer nie. Daarom is dit des te meer die regering se taak en plig om dissiplinêr in nasionale belang op te tree.
Dr. Dioné Prinsloo is die uitvoerende hoof van die SA Akademie vir Wetenskap en Kuns.
Ek stem heerhartlik saam, waar is onse geagte min. BLADE (die kommunis) nou. Kruip in sy kantoor weg, want Stalin het nie voorgeskryf hoe om vandalisme te beheer nie.
boelies is gewoonlik maar patete avril. geen selfesteem en gewoonlik die grootste papbroeke wanneer hul aangevat word. die urk weet nie waarheen om te vlug nie. was nog altyd n maaksel en sal so bly
Ek dink die tyd is verby vir kampus-studie. Die UNISA-sty/e-leer is goedkoper en onwrig nie die lewe van leerders in der mate nie. Hoekom grootmense (want hulle is dan al mense wat stemgeregtig is) ver van die huis af in 'hotelle' moet gaan bly om 'n lektor te 'sien', is in die hendedaagse opset met kringtelevisie, rekenaars en video's onnodig. Die studente-getalle groei jaarliks wat die oprig van geboue 'n onbegonne taak maak. Die probleme kan grootliks opgelos word deur tegnologie in te span. So kan elkeen in sy verkose taal opleiding ontvang. Indiensopleiding is moontlik en diegene wat werk,… Lees meer »
Ek stem saam John. Die begroting van Akademia behoort toegespits te wees daarop om Afrikaanse tersiêre opleiding na die virtuele te neem. Die uitgediende residensiële model is eenvoudig nie skaalbaar nie.
grense, taal & kultuur – as n volk dit nie kan uit leef nie gaan hulle nie kan voortbestaan as n identiteit nie!
Sodra jou getalle minder as 75% word gaan jy pak kry! Dit is die feite, dit is die realiteit! Ek daag enige iemand uit om met feite my verkeerd te bewys!